32009R1027



UREDBA KOMISIJE (EZ) br. 1027/2009

od 29. listopada 2009.

o odobrenju manjih izmjena u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Morbier (ZOI))

KOMISIJA EUROPSKIH ZAJEDNICA,

uzimajući u obzir Ugovor o osnivanju Europske zajednice,

uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno drugu rečenicu njezinog članka 9. stavka 2.,

budući da:

DONIJELA JE OVU UREDBU:

Članak 1.

Specifikacija za zaštićenu oznaku izvornosti „Morbier” mijenja se u skladu s Prilogom I. ovoj Uredbi.

Članak 2.

Pročišćeni sažetak glavnih elemenata specifikacije naveden je u Prilogu II. ovoj Uredbi.

Članak 3.

Ova Uredba stupa na snagu dvadesetog dana od dana objave u Službenom listu Europske unije.

(1) SL L 93, 31.3.2006., str. 12.

(2) SL L 327, 18.12.1996., str. 11.

(3) SL L 181, 11.7.2002., str. 4.

PRILOG II.

SAŽETAK

Uredba Vijeća (EZ) br. 510/2006 o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda

„MORBIER”

EZ br.: FR-ZOI-0105-0179/29.03.2006.

ZOI (X) ZOZP ( )

U ovom su sažetku navedeni glavni elementi specifikacije proizvoda u informativne svrhe.

1. Nadležno tijelo u državi članici

Naziv : Institut national de l’origine et de la qualité Adresa : 51, rue d’Anjou, 75008 Paris, FRANCE Telefon : +33 153898000 Faks. : +33 153898060 e-pošta : info@inao.gouv.fr

2. Skupina

Naziv : Syndicat interprofessionnel de défense du Morbier Adresa : Valparc, Espace Valentin, 25048 Besançon Cedex, FRANCE Tel. : +33 381532230 Faks. : +33 381535931 e-pošta : syndicatdumorbier@wanadoo.fr Sastav : Proizvođači/prerađivači (X) ostalo ( )

3. Vrsta proizvoda

Razred 1.3. Sirevi

4. Specifikacija

(sažetak zahtjeva prema članku 4. stavku 2. Uredbe (EZ) br. 510/2006)

4.1. Naziv

„Morbier”

4.2. Opis

Morbier je sir proizveden od sirovog kravljeg mlijeka. Sir je tlačen, nekuhan, plosnatog cilindričnog oblika, ima ravnu gornju i donju plohu i blago zaobljene rubove. Njegova kora je prirodna, glatka i homogena, a boja joj varira od svjetlo sive do bež-narančaste. Unutarnja masa sira je boje bjelokosti do svjetlo žute i katkad ima male rupice. Sir je mekan, sjajan i kremast, fine je teksture s blagim okusom na vrhnje. Njegovo posebno obilježje jest vodoravna crna brazda kroz sredinu. Težina sira varira od 5 do 8 kg, promjer mu je od 30 do 40 cm i visina od 5 do 8 cm. Sadržaj masti (mast/suha tvar) je najmanje 45 %, a sadržaj vlage u siru iz kojeg su odstranjene masnoće (Fromage Dégraissé (H.F.D.)) je najviše 67 %.

4.3. Zemljopisno područje

Mlijeko se proizvodi a sir prerađuje i sazrijeva na zemljopisnom području koje obuhvaća sve općine u departmanima Doubs i Jura (osim onih u kantonu Chemin), 16 općina u departmanu Ain (općine Apremont, Bellegarde-sur-Valserine u dijelu koji odgovara bivšoj općini Coupy, Belleydoux, Champfromier, Charix, Chézery-Forens, Confort, Echallon, Giron, Lancrans, Leaz, Lelex, Mijoux, Plagne, Montanges i Saint-Germain-de-Joux) i 13 općina u departmanu Saône et Loire (općine Beaurepaire-en-Bresse, Beauvernois, Bellevesvre, Champagnat, Cuiseaux, Flacey-en-Bresse, Fretterans, Joudes, Mouthier-en-Bresse, Sagy, Saillenard, Savigny-en-Revermont i Torpes).

4.4. Dokaz izvornosti

Osnovna hrana za prehranu stada mora potjecati s pašnjaka unutar gore ograničenog područja. Smije se prerađivati isključivo mlijeko koje ispunjava taj kriterij. Svaki proizvođač mlijeka, pogon za preradu i pogon za zrenje sira ispunjava „deklaraciju o sposobnosti” registriranu kod INAO-a. Svaki gospodarski subjekt mora dostaviti INAO-u popis svih gospodarskih subjekata koji sudjeluju u proizvođačkom lancu, a s kojima on surađuje, kao i svu dokumentaciju potrebnu za provjeru podrijetla, kvalitete i uvjeta proizvodnje mlijeka i sira. Žuta kazeinska pločica koristi se za identifikaciju sira. Ona se za vrijeme proizvodnje pričvršćuje na bočnu stranu svakog sira, a na njoj se navodi dan i mjesec proizvodnje. Na etiketi sira jasno se navodi pogon za zrenje (naziv ili naziv poslovnog subjekta i adresa). Svaki poslovni subjekt mora mjesečno – prema potrebi za svaki pogon zasebno – dostaviti ispunjeni obrazac sa statističkim podacima o proizvodnji i stavljanju na tržište sira „Morbier” AOC (francuska „kontrolirana oznaka izvornosti”), koji traži „Syndicat interprofessionnel de défense du Morbier”.

U okviru kontrola navedenih svojstava proizvoda zaštićene oznake izvornosti, provodi se analitički i organoleptički test, čime se osigurava da su proizvodi podvrgnuti ispitivanju visoke kakvoće i da posjeduju tražena tipična svojstva.

4.5. Metoda proizvodnje

Mlijeko mora biti proizvedeno, a sir prerađen i sazreo, unutar zemljopisnog područja.

Mlijeko koje se koristi za proizvodnju sira Morbier mora potjecati isključivo od krava pasmine Montbéliarde ili francuske Simmental pasmine. Krave se uzgajaju u stadima prema lokalnim običajima. Stvarno korištena površina pašnjaka za napasanje na gospodarstvu mora iznositi najmanje jedan hektar po jednoj mliječnoj kravi. Osnovna hrana za mliječne krave mora biti krmivo koje potječe s pašnjaka u zemljopisnom području. Mliječne krave ne smiju ni u koje doba godine dobivati bilo kakve proizvode silaže ili fermentirano krmivo, kao što su krmiva koja se spremaju u obliku omotanih bala. Sir Morbier proizvodi se isključivo od kravljeg mlijeka koje se koristi u sirovom stanju. Ništa se ne smije oduzimati ni dodavati mlijeku uz izuzetak djelomičnog obiranja, dodavanja renina, mliječnih startera ili soli (natrijeva klorida). Nakon zagrijavanja do temperature od najviše 40 °C, mlijeku se dodaje renin. Gruševina se reže u kocke od oko 1 cm debljine. Može se dodati voda za ispiranje gruševine. Nakon što se ocijedi sirutka, gruševina se lagano tlači kako bi se oblikovali hljebovi sira. Svaki se hljeb sira prepolovi. Vodoravna crna brazda po sredini dobiva se isključivo premazivanjem površine polovice sira prije tlačenja biljnim ugljenom (carbo medicinalis vegetalis). Sir zrije najmanje 45 dana od dana proizvodnje na temperaturi od 7 °C do 15 °C. Kora nastaje isključivo trljanjem slanom vodom kojoj se mogu dodati mliječni starteri. Zabranjena je uporaba bojila.

4.6. Povezanost

Sir „Morbier” dobio je naziv prema općini Morbier koja se nalazi u departmanu Jura u Franche-Comté-u, otprilike 15 kilometara od francusko-švicarske granice. Postoje dokazi o njegovoj proizvodnji u 18. stoljeću kada je to bio uglavnom lokalni proizvod, prije svega u departmanu Jura. Izvorno se prvenstveno proizvodio na gospodarstvima, ali su kasnije proizvodnju preuzeli „fruitières” (zadruge za preradu sira) na području masiva Jura. Već 1942. odlukom je utvrđeno da se sir „Morbier” proizvodi u departmanima Jura i Doubs.

Sir „Morbier” proizvodi se na visokim pašnjacima masiva Jura, na kojima uspijeva prirodno raznolika trava koja mlijeku i siru daje visoko cijenjena i karakteristična svojstva. Postupci proizvodnje definirani su tako da osiguravaju očuvanje karakterističnih svojstava regije, što se odražava i u proizvodu.

4.7. Inspekcijski tijelo

Naziv: Institut national de l’origine et de la qualité (INAO) Adresa: 51, rue d’Anjou, 75008 Paris, FRANCE Tel. +33 15898000 Faks.: +33 153898060 e-pošta: info@inao.gouv.fr

Institut national des Appellations d’Origine javno je administrativno tijelo s pravnom osobnosti i odgovorno je francuskom Ministarstvu poljoprivrede.

Ono je nadležno za kontrolu uvjeta proizvodnje proizvoda s oznakom izvornosti.

Naziv: Direction Générale de la Concurrence, de la Consommation et de la Répression des Fraudes (DGCCRF) (Glavna uprava za tržišno natjecanje, potrošačka pitanja i sprečavanje prijevara) Adresa: 59, Boulevard Vincent Auriol, 75703 PARIS Cedex 13, FRANCE Telefon: +33 144871717 Faks.: +33 144973037

DGCCRF je odjel u francuskom Ministarstvu gospodarstva, financija i industrije.

4.8. Označivanje

Svi sirevi s registriranom oznakom izvornosti „Morbier” moraju na sebi imati etiketu na kojoj je naveden naziv ZOI slovima čija je veličina dvije trećine veličine najvećih slova na etiketi, a kojima su napisane riječi „Appellation d’Origine Contrôlée” (Registrirana oznaka izvornosti). Na etiketi se također mora navesti naziv i adresa proizvođača.